Burger Ramly

Ramly Food Processing Sdn Bhd, menjalankan perniagaan sebagai  Burger Ramly merupakan produk makanan Malaysia milik Ramly bin Mokni yang telah menjadi salah satu makanan segera yang popular di Malaysia. Burger Ramly lebih mudah didapati gerai makanan di tepi jalan dan restoran. Sehingga 2023, francais ini telah menyebar di pelbagai negara serantau Asia Tenggara dan Asia Selatan. Di Singapura, Burger Ramly menjadi pesaing utama penjualan francais makanan segera dan hamburger lain.

Sejarah 
Burger Ramly diasaskan pada tahun 1979 oleh Tuan Haji Ramly bin Mokni dan Puan Hajah Shala Siah binti Abdul Manap daripada cetusan idea dan hasrat murni bagi mengeluarkan produk yang halal, bersih dan bermutu.

Kini, syarikat ini telah mempunyai dua buah kilang pemprosesan di Kawasan Perindustrian Bandar Tun Razak, Cheras dan di Taman Perindustrian IKS, Mukim Batu, Kuala Lumpur dengan menawarkan peluang pekerjaan dalam bidang pengurusan, pengeluaran sehinggalah kepada pemasaran produk. Produk berjenama Ramly kini begitu unggul di pasar Malaysia dan serantau Asia Tenggara. Francais ini memiliki rancangan ingin meluaskan pasar mereka sehingga taraf antarabangsa.

Pengedaran 
Lebih daripada 120 orang pelabur meregistrasi sebagai anak syarikat bagi mengedarkan produk-produk Ramly. Kesemua pelabur ini berada di bawah naungan pemasaran Ramly Mokni Sendirian Berhad. Syarikat pemasaran ini beribu pejabat di kawasab Desa Tun Razak, Cheras, Kuala Lumpur. Penubuhan syarikat ini bertujuan menawarkan khidmat jualan kepada pelanggan, bagi memastikan pengedaran dan penghantaran produk yang dijamin kualiti dan kesegarannya. Kenderaan semisal kontena sejuk beku pun digunakan.

Sebuah anak syarikat Ramly yang berobjektif dalam memastikan produknya mudah didapati di pasaran telah ditubuh di Lorong Raja Bot (Off Jalan Raja Alang) di Kuala Lumpur. Anak syarikat ini dikenali sebagai Ramly Supermarket Sendirian Berhad dan ia beroperasi 24 jam. Pembukaan anak syarikat ini adalah bagi memastikan khidmat kedai runcit dan restoran boleh dilaksanakan antara Ramly dengan penjaja dan orang awam.

Kualiti 
Penubuhan Makma Mikrobiologi yang dijalankan oleh Ramly adalah untuk mengawal kualiti produk. Tujuan penubuhan makmal ini adalah untuk memastikan produknya ialah suci (daripada pemilihan bahan mentah hingga produk siap) dan selamat bagi dimakan. Selain itu, makmal ini mempunyai fungsi sebagai satu tempat penyelidikan dan pembinaan produk. Makmal Mikrobiologi Ramly lengkap dengan peralatan-peralatan berteknologi tinggi.

Keluaran 
Satu kajian penyelidikan dan pembangunan produk dijalankan oleh Ramly untuk memastikan kesegaran, kelazatan dan kualiti produknya. Cara pembungkusan yang menarik juga dikaji untuk memastikan produk kelihatan menarik dan boleh dinikmati. Pelaksanaan kepakaran teknologi oleh Ramly adalah untuk memastikan pengeluran daging dan hasil laut dapat memenuhi cita rasa pengguna dan pengemar Ramly. Kepakaran teknologi yang digunakan juga memastikan daya pengeluaran produk.

Produk 
Ramly Food Processsing ialah industri yang terkenal dalam industri pembuatan produk makanan berasaskan daging lembu, ayam dan hasil laut berjenama Ramly. Selain daripada hamburger, francais ini juga menjual makanan segera lain seperti: nuget, frankfurter dan drumet. Item-item menu itu ialah di antara yang paling popular.

Hamburger 
Hamburger atau daging burger merupakan produk utama syarikat ini. Bagi memasak daging burger khas Ramly tidak begitu sukar, yang diperlukan hanyalah kuali atau plet leper, penekan daging burger, dapur, gas masakan, ban burger dan daging burger. Untuk rencah atau isi-isinya pula, yang diperlukan ialah timun dan kobis. Bagi bahan perisanya, yang biasa digunakan ialah sos Worcestershire (dieja: wo-ches-ter-shair) atau juga dikenali sebagai kicap burger dalam kalangan orang Malaysia. Sebagai sos tambahan pula, yang boleh digunakan ialah mayonis, maggi, sos tomato, sos cili ataupun barbeku.

Frankfurter 
Burger Ramly menyebut item sosej mereka dengan sebutan tersendiri iakni frankfurter yang dirujuk daripada bahasa Jerman Austria bagi penyebutan sosej Frankfurter Würstchen.

Rujukan

Pautan luar 
 Laman Rasmi RAMLY FOOD PROCESSING SDN BHD 
 Kuala What to look out for in a good Ramly Burger 

Syarikat yang ditubuhkan pada 1979
Syarikat Malaysia
Syarikat makanan dan minuman Malaysia